
	Comisia pentru buget, finanţe şi bănci
	
	Bucureşti,        

Nr. 22/279 /02.10.2012


Biroul Permanent

al

Camerei  Deputaţilor

Vă înaintăm,  alăturat, raportul  asupra Proiectului de Lege pentru aprobarea Ordonanței de urgență a Guvernului nr.51/2012 privind ratificarea Acordului de împrumut (Împrumut pentru politici de dezvoltare cu opțiune de amânare a tragerii) între România și Banca Internațională pentru Reconstrucție și Dezvoltare,  semnat la București , la 11 septembrie 2012, trimis comisiei noastre pentru examinare pe fond, cu adresa Biroului Permanent PLx. 374 din 25 septembrie 2012.
	PREŞEDINTE,

Eugen NICOLĂESCU

	Comisia pentru buget, finanţe şi bănci
	
	Bucureşti,    

Nr. 22/ 279 / 02.10.2012        


RAPORT  
asupra  Proiectului de Lege pentru aprobarea Ordonanței de urgență a Guvernului nr.51/2012 privind ratificarea Acordului de împrumut (Împrumut pentru politici de dezvoltare cu opțiune de amânare a tragerii) între România și Banca Internațională pentru Reconstrucție și Dezvoltare,  semnat la București , la 11 septembrie 2012
Cu adresa nr. PLx.374  din 25 septembrie 2012, Biroul Permanent,  în temeiul art.95 și 115 din Regulamentul Camerei Deputaţilor, republicat, a sesizat, în procedură de urgență,  pentru examinare şi avizare în fond Comisia pentru buget, finanţe şi bănci cu Proiectul de Lege pentru aprobarea Ordonanței de urgență a Guvernului nr.51/2012 privind ratificarea Acordului de împrumut (Împrumut pentru politici de dezvoltare cu opțiune de amânare a tragerii) între România și Banca Internațională pentru Reconstrucție și Dezvoltare,  semnat la București, la 11 septembrie 2012.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ, cu observaţii şi propuneri, transmis cu adresa nr.735/18.09.2012.
Proiectul de ordonanță de urgență are ca obiect de reglementare ratificarea Acordului de împrumut (Împrumut pentru politici de dezvoltare cu opțiune de amânare a tragerii) între România și Banca Internațională pentru Reconstrucție și Dezvoltare,  semnat la București, la 11 septembrie 2012.

În completarea asistenței financiare de tip preventiv acordată pe perioada 2011-2013 de FMI și UE, la data de 11 septembrie 2012 a fost semnat Acordul de Împrumut între România și Banca Internațională pentru Reconstrucție și Dezvoltare în valoare de 1 miliard euro.
Împrumutul este acordat pe o perioadă de 12 ani, din care 11,5 ani perioadă de grație.  Datele de plată sunt 1 februarie și 1 august ale fiecărui an.  Împrumutul se va rambursa într-o singură tranșă pe data de 1 februarie 2024.



Serviciul datoriei publice aferent împrumutului, respectiv rambursarea capitalului, achitarea dobânzilor, a comisioanelor și a altor costuri aferente împrumutului se va plăti prin mecanismul aferent finanțărilor rambursabile contractate de Guvern, prin Ministerul Finanțelor Publice, în vederea finanțării deficitului bugetului de stat și refinanțării datoriei publice guvernamentale, în conformitate cu legislația în vigoare privind datoria publică.
Proiectul de Lege, prin obiectul său de reglementare, face parte din categoria legilor  ordinare  iar în aplicarea  art. 75 alin.(1)  din Constituţia României, republicată, prima Cameră sesizată este Camera Deputaților.
La dezbaterile comisiei au participat ca invitaţi în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice doamna Boni Cucu, Director General Adjunct.
 La lucrările comisiei şi-au înregistrat prezenţa un număr de 32 deputaţi din totalul de 32 membri ai comisiei.

Raportul comisiei a fost votat cu unanimitate de către deputaţii prezenţi la dezbateri.
În urma dezbaterii  Proiectului de Lege pentru aprobarea Ordonanței de urgență a Guvernului nr.51/2012 privind ratificarea Acordului de împrumut (Împrumut pentru politici de dezvoltare cu opțiune de amânare a tragerii) între România și Banca Internațională pentru Reconstrucție și Dezvoltare, semnat la București, la 11 septembrie 2012 ,  în şedinţa din data de 01.10. 2012, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Eugen NICOLĂESCU
	SECRETAR,

Nicolae BUD


Consilier parlamentar, Luminiţa Ghiorghiu                                                                          

